Die Stiltetydbybel Vir Vroue (Sagteband Met Flappe)
deur: Maretha Maartens
Die Nuwe Testament in 365 dae met geestelike oordenkings.
Stiltetyd is heilige tyd, daardie gedeelde oomblikke met God. Daarom is dit belangrik dat ons nie net die Woord van ons Meester sal bestudeer nie, maar al hoe meer begryp en verstaan wat dit vandag vir ons wil sê.
Die Stiltetydbybel vir vroue bevat 365 dagstuk­ke wat bestaan uit ’n gedeelte uit die Nuwe Testa­ment, ge­volg deur ’n geestelike oordenking. Die teksge­deeltes is geneem uit die hersiene uitgawe van die Nuwe Lewende Verta­ling.
Hierdie dagboek gesels nie oor koeitjies en kal­fies nie, maar laat die lig val op die betrokke teksgedeelte en hoe dit vir die vrou van vandag meer kan beteken as net Bybel-­lees: Dit is ’n ontmoeting met die ware God van Israel, die Heilige.
Met Die Stiltetydbybel vir vroue is stiltetyd ’n ple­sier. Nie net sal vroue die hele Nuwe Testament in 365 dae deur-lees nie, maar meer leer en verstaan van wat God vandág vir hulle wil kom sê.
Maretha Maartens is die gewilde skrywer van dag­boeke, romans, kort­verhale, ver­hoog­stukke en kin­der­boeke en het al verskeie toekennings vir haar werk ontvang. Maretha en haar man, Hennie, woon in Bloem­fontein.
Valerie Van Eck het geskryf:
"Hierdie is meer as 'n gewone Bybel en meer as 'n Bybel-dagboek! Ek kan God se Woord lees terwyl die oordenkings vir my net daardie iets ekstra gee. Maretha bly maar 'n gunsteling op my boekrak!" - Geskryf op 10/31/13
Thea Wiese het geskryf:
"Wonderlike Stiltetydbybel! Ek is dol oor die hele reeks, my man het die een vir mans en ek sien daar het pas een vir jongmense verskyn!" - Geskryf op 10/31/13
Lin Olga Ulwagen het geskryf:
"Met hierdie Bybel het ek vir die eerste keer gehoor dat 'n vrou vra dat sy die boek soek wat haar man al lankal het!! " - Geskryf op 10/31/13